b'\n_START_ARTICLE_\n\xc5\xa0vapska\n_START_PARAGRAPH_\n\xc5\xa0vapska (knji\xc5\xbeevni njema\xc4\x8dki: Schwaben ili Schwabenland, \xc5\xa1vapski njema\xc4\x8dki: Schwobeland) je povijesna i jezi\xc4\x8dna pokrajina u Njema\xc4\x8dkoj. U srednjem vijeku \xc5\xa0vapsko vojvodstvo je  obuhva\xc4\x87alo i mnogo \xc5\xa1ire podru\xc4\x8dje kao \xc5\xa1to je Lihten\xc5\xa1tajn, Vorarlberg u Austriji, njema\xc4\x8dko govorno podru\xc4\x8dje \xc5\xa0vicarske, te dio isto\xc4\x8dne Francuske (Elzas)._NEWLINE_Danas se, pak, \xc5\xa0vapskom smatraju dijelovi savezne dr\xc5\xbeave Baden-W\xc3\xbcrttemberg (to\xc4\x8dnije teritorij nekada\xc5\xa1nje kraljevine W\xc3\xbcrttemberg) te Bavarske. Unutar Bavarske Bavarske postoji pokrajina (upravno podru\xc4\x8dje) zvana \xc5\xa0vapska Bavarska, s glavnim gradom Augsburgom._NEWLINE_Stanovnici \xc5\xa0vapske nazivaju se \xc5\xa0vabe (Schwaben), iako ne govore svi  \xc5\xa1vapskim dijalektom.\n_START_SECTION_\nSvevi\n_START_PARAGRAPH_\n_NEWLINE_Prije 2000 godina, Svebi ili Svevi germansko pleme \xc5\xbeivjeli su na podru\xc4\x8dju u blizini Balti\xc4\x8dkog mora, koje je na taj na\xc4\x8din bilo poznato kod Rimljana kao Mare Suebicum (danas, pojam "\xc5\xa1vapsko more" se primjenjuje na Bodensko jezero). Oni su se premje\xc5\xa1tali na jugozapad, postaju\xc4\x87i dio Alemanske konfederacije. Alemanima su vladali neovisni kraljevi  tijekom 4. i 5. stolje\xc4\x87a. Tako\xc4\x91er, odre\xc4\x91eni broj Sveva (20,000-50,000 ) dosegao je Iberijski poluotok pod kraljem Hermericom i uspostavio neovisna kraljevstva godine 410. na podru\xc4\x8dju dana\xc5\xa1njeg sjevernog Portugala , i u sjeverozapadnoj \xc5\xa0panjolskoj (Galicija, i zapadni dio Asturije). Njihovo kraljevstvo bilo je poznato kao Galliciense Regnum i odr\xc5\xbealo se do godine 585. Njegov politi\xc4\x8dki centar bio je Braccara Augusta (dana\xc5\xa1nji Braga u  Portugalu).\n_START_SECTION_\n\xc5\xa0vapsko vojvodstvo\n_START_PARAGRAPH_\n_NEWLINE_\xc5\xa0vapska je postala vojvodstvo pod Frana\xc4\x8dkim carstvom godine 496. nakon bitke kod Tolbiaca. \xc5\xa0vapska je bila jedno od izvornih mati\xc4\x8dnih vovodstava Isto\xc4\x8dne Frana\xc4\x8dke , kasnije Svetog Rimskog Carstva. Dinastija Hohenstaufen (dinastija Fridrika Barbarosse), koja je vladala Svetim Rimskim Carstvom u 12. i 13. stolje\xc4\x87u, potekla je iz \xc5\xa0vapske, ali nakon pogubljenja Konradina, zadnjeg Hohenstaufena, 29. listopada 1268. izvorno vojvodstvo postupno se raspalo na vi\xc5\xa1e manjih jedinica.\n_START_SECTION_\nSveto Rimsko Carstvo\n_START_PARAGRAPH_\nGlavne dinastije koje su iznikle iz ove regije su Habsburzi (podrijetlom iz dana\xc5\xa1nje \xc5\xa0vicarske koja je bila dio \xc5\xa0vapskog vojvodstva u srednjem vijeku ) i Hohenzollerni, koji su se uzdigli na istaknuto mjesto u sjevernoj Njema\xc4\x8dkoj. Tako\xc4\x91er iz \xc5\xa0vapske potje\xc4\x8du i lokalne dinastije knezova W\xc3\xbcrttemberg i Markgrofova Badena. Welfi su do\xc5\xa1la na vlast u Bavarskoj i Hannoveru, te su preci dana\xc5\xa1nje britanske kraljevske obitelji koja je na prijestolju od 1714. Manje feudalne dinastije na kraju su nestale, no na primjer grane Montforts i Hohenems \xc5\xbeivjele su do modernih vremena, a Furstenberg je jo\xc5\xa1 \xc5\xbeivu\xc4\x87a. Regija se pokazala jednom od najpodijeljenijih u carstvu, sadr\xc5\xbeavaju\xc4\x87i, osim ovih kne\xc5\xbeevstava, brojne slobodne gradove, crkvena podru\xc4\x8dja, i \xe2\x80\x8b\xe2\x80\x8bfeude manjih grofova i vitezova._NEWLINE_Stara \xc5\xa0vicarska Konfederacija je  de facto postala neovisna od \xc5\xa0vapske godine 1499. kao rezultat \xc5\xa0vapskog rata. _NEWLINE_Boje\xc4\x87i se mo\xc4\x87i ve\xc4\x87ih knezova, gradovi i manji svjetovni vladari \xc5\xa0vapske udru\xc5\xbeili  se u \xc5\xa1vapsku ligu u 15. stolje\xc4\x87u. Liga je bila vrlo uspje\xc5\xa1na, osobito izbacivanjem vojvode od W\xc3\xbcrttemberga godine 1519. i stavljanja na njegovo mjesto habsbur\xc5\xa1kog namjesnika, ali liga se raspala nekoliko godina kasnije zbog vjerskih nesuglasica potaknutih reformacijom  te je vojvovoda od  W\xc3\xbcrttemberga ubrzo vra\xc4\x87en na vlast. Podru\xc4\x8dje  je bilo prisilno podijeljeno uslijed  reformacije. Dok su svjetovni knezovi kao vovoda od  W\xc3\xbcrttemberga i markgrof od Baden-Durlacha, kao i ve\xc4\x87ina slobodnih gradova, postali protestantski, crkvena podru\xc4\x8dja (uklju\xc4\x8duju\xc4\x87i i biskupiju u Augsburgu, Konstanzu i drugdje) ostala su  katoli\xc4\x8dka, kao i podru\xc4\x8dja u vlasti  Habsburgovaca, Hohenzollerna i markgrofovaa Baden-Badena.\n_START_SECTION_\nSuvremena povijest\n_START_PARAGRAPH_\nU sklopu teritorijalnog preustroja Carstva 1803. \xc5\xa1vapski teritorij je posve promijenjen. Sve crkvene dr\xc5\xbeavice su sekularizirane, a mnoge sekularne su izgubile politi\xc4\x8dka prava. Samo su W\xc3\xbcrttemberg, Baden i Hohenzollern ostali suverene dr\xc5\xbeave. Ve\xc4\x87ina isto\xc4\x8dne \xc5\xa0vapske pripojena je Bavarskoj formiraju\xc4\x87i ono \xc5\xa1to je danas upravno podru\xc4\x8dje \xc5\xa0vapska. _NEWLINE_\xc5\xa0vapska naselja postoje ili su postojala i u Ma\xc4\x91arskoj, Rumunjskoj, Hrvatskoj, Vojvodini, Rusiji i Kazahstanu, a tako\xc4\x91er u Brazilu, Kanadi i SAD-u.'